lv de lv en lv en sl en es en en tr es es nl lv lv lv lv lv en lv en lv lv lv en en es es tr en es en ne en lv lv en lv lv en lv lv lv en lv lv lv lv en lv kk lv en lv en en en en en en fa en en
Būt veselīgai – no izaicinājuma līdz dzīvesveidam – EVITA ROZENTALE
digitālais saturs | sociālie mediji | copywriting
12. decembris, 20173. maijs, 2021 evitarozentale
Veselīgs dzīvesveids – šie vārdi ir zināmi jebkuram un šķiet, ka tā ir norma. Bet vai tiešām tā ir? Vai tiešām mēs katrs, liekot roku uz sirds, varam teikt, ka dzīvojam veselīgi? Es noteikti neapņemtos to darīt. Es atzīstos, ka mans lielākais grēks ir svaigi ceptas bulciņas ar marmalādi un pūdercukuru, kafija ar divām karotēm cukura (katru dienu) un lašmaizīte (uz baltmaizes, protams). Fiziskās aktivitātes mans ķermenis nav izjutis jau gandrīz piecus gadus (ja vien bērnu nēsāšana uz otro stāvu skaitās) un arī mani ēšanas paradumi pēdējos gados nav bijuši izcilības augstumos (grūtniecības laikā atļāvos ēst visu, ko gribējās un arī barojot ar krūti, atteicos tikai no tiem produktiem, kas bija kaitīgi mazajiem). Brīdī, kad bērnu iznēšāšanas un krūtsbarošanas ēra bija beigusies, es sapratu, ka BEIDZOT mans ķermenis pieder tikai man. Bet, vai es esmu apmierināta ar to, ko esmu atkal atguvusi? Nu, ne īpaši! Divas grūtniecības pēc kārtas ir darījušas savu un tas nav nekas tāds, ko labprātīgi esmu gatava rādīt kādam citam, kā savam vīram 🙂 Tāpēc es sev noteicu – es vēlos būt labākajā formā, kādā es jebkad esmu bijusi!
Brīdī, kad mēs kaut ko no sirds, patiešām vēlamies, visums sakārto visu tā, lai tas piepildītos. Dzīve saveda mani kopā ar Ilviju – jauno māmiņu un sertificētu fitnesa treneri, kas ir nu viena vareni motivējoša būtne – viņa pati ir lieliskā formā un ir veselīga, skaista un ļoti zinoša. Ilvija ir kustības “fitandhappy” dibinātāja. Viņa konsultē par uztura lietām, vada gan grupu, gan privātās fitnesa nodarbības. Jau no pirmās tikšanās reizes, man bija skaidrs, ka viņa būs īstais cilvēks, kas spēs mani motivēt, iedrošināt un arī kārtīgi nodzenāt treniņos! Pirms dēla piedzimšanas, Ilvija profesionāli startēja bikini fitness sacensībās un lepojas ar šādiem sasniegumiem:
› 3. vieta piektajā IFBB Latvija rīkotā projekta pavasara sezonas finālā;
› 5. vieta IFBB Starptautiskajā turnīrā “Saules Taure 2015”;
› 8. vieta “BURNEIKA SPORTS CLASSIC” 2015, Marijampole;
› 7. vieta 25. atvērtajā Lietuvas čemmpionātā, Kauņa, Lietuva;
› 3. vieta IFBB Latvian Cup “Riga Pearl” 2015, Bikini Fitness -163cm.
Šobrīd Ilvija vairāk pievērusies dēliņa audzināšanai un citu trenēšanai, bet tuvākajā nākotnē plāno profesionāli atgriezties uz sacensību skatuves.
Tā kā esmu nolēmusi, ka dzīvošanu veselīgāk vēlos pārvērst no izaicinājuma par dzīvesveidu, tad es saprotu, ka tā būs nozīmīga mana dzīves daļa. Un tā, kā es esmu nolēmusi dalīties ar savu dzīvi, ar saviem lasītājiem, tad šķita tikai loģiski, ka arī par šo nāksies šo to pastāstīt. Tāpēc turpmāk, reizi mēnesī jūs gaida neliels “follow-ups” par to, kāds ir mans ceļš uz veselīgu dzīvesveidu, kuru papildinās vērtīgi ieteikumi arī no Ilvijas. Iespējams, tie motivēs arī Tevi apēst ko veselīgāku un aiziet kādā garākā, bet aktīvā pastaigā!
Seko manam blogam, jo jau tuvākajā laikā publicēsim pirmo rakstu šajā sērijā!
Dzīvesstila blogere. Sieva un mamma. Audzinu divus bērniņus, no kuriem viens ir ar īpašām vajadzībām. Rakstu par sevi, savām sajūtām un par lietām, kas skaistas, vērtīgas un garšīgas... View all posts by evitarozentale
Previous Idejas jaunām ğimenes tradīcijām Ziemassvētkos
Next Ko dāvināt bērnam ar īpašām vajadzībām līdz 3 gadu vecumam? padomi radiem, draugiem, paziņām
Piecas apņemšanās, ko patiesi ir vērts ievērot nākamgad – evita rozentale saka:
29. decembris, 2017 12:52
[…] blogā esmu stāstījusi, ka mana nākamā gada lielākā apņemšanās ir būt veselīgākai (par to vari palasīties šeit). Tāpat esmu apkopojusi piecas, patiešām vērtīgas apņemšanās, kuras vajadzētu ievērot ne […]
Leave a Reply Cancel reply